Πάπας Λιβέριος

Ο Λιβέριος (Papa Liberio, ... - 24 Σεπτεμβρίου 366) ήταν Πάπας από τις 17 Μαΐου του 352 έως το θάνατό του στις 24 Σεπτεμβρίου του 366Pope Liberius Catholic Encyclopedia (1913). Σύμφωνα με τον Catalogus Liberianus, χειροτονήθηκε στις 22 Μαΐου ως διάδοχος του Πάπα Ιουλίου Α΄.

 Η ζωή του 
Είναι αναγνωρισμένος ως άγιος από την Ορθόδοξη ΕκκλησίαSt. Liberius the Pope of Rome Orthodox Church in America. Η πρώτη καταγεγραμμένη πράξη του ήταν, μετά από μία σύνοδο που πραγματοποιήθηκε στη Ρώμη, να γράψει στον αυτοκράτορα Κωνστάντιο Β´, που τότε βρισκόταν στην Αρλ (353-354), ζητώντας να συγκληθεί συμβούλιο στην Ακυληία αναφορικά με τις υποθέσεις του Αθανασίου Αλεξανδρείας αλλά ο αγγελιοφόρος του αναγκάστηκε από τον αυτοκράτορα να προσυπογράψει ενάντια στη θέλησή του για καταδίκη του ορθόδοξου πατριάρχη Αλεξανδρείας.

Ο Κωνστάντιος έδειχνε κατανόηση στις θέσεις του Αρειανισμού και, όταν δεν κατάφερε να πείσει τον Λιβέριο για τις απόψεις του, έστειλε τον Πάπα σε φυλακή στη Βέρροια της Θράκης.

Το 357, ο Λιβέριος θα υποκείψει κατόπιν πιέσεων και θα υπογράψει το πρώτο Σύμβολο του Σιρμίου και το δεύτερο Σύμβολο του Σιρμίου, του 351 και 357 αντίστοιχα. Από υποστηρικτής της Συνόδου της Νίκαιας θα γίνει υπονομευτής της αφού θα καταδικάσει και τον Μέγα Αθανάσιο και θα συναινέσει στην μη επιβολή των αποφάσεών της Α΄Οικουμενικής. Εξαιτίας της στάσεώς του αυτής θα του επιτραπεί να επιστρέψει στην έδρα του. «Ο Λιβέριος δεν ήταν βέβαια θεολόγος και η στάση του δεν επηρέασε τα θεολογικά πράγματα.»Στυλιανός Παπαδόπουλος, Πατρολογία τομ. Β, Αθήνα, 1990,σελ.239 Ο Ιλάριος Πικταβίου τρεις φορές τον αναθεμάτισε για τη στάση του αυτή. Τον διαδέχτηκε ο άγιος Πάπας Δάμασος Α΄.

Η Ορθόδοξη Εκκλησία τιμά τη μνήμη του στις 27 Αυγούστου.

 Συγγραφικό έργο 
Έγραψε μόνο επιστολές. Σώζονται 13, ολόκληρες ή αποσπασματικά. Προς Ευσέβιον Vercelli τρεις, Προς τους ανατολικούς επισκόπους και Επιστολαί εννέα.

 Παραπομπές 

 Πηγές 

 Στυλιανός Παπαδόπουλος, Πατρολογία, τομ. Β, Αθήνα, 1990, σελ.238-239

Κατηγορία:Πάπες
Κατηγορία:Πάπες 4ου αιώνα
Κατηγορία:Άγιοι της Ορθόδοξης Εκκλησίας